43. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 30960/1534 της 2/8 Σεπτ. 1981 (ΦΕΚ Β΄ 520) (Διόρθ. Σφαλμ. στο ΦΕΚ Β΄ 679/5  Νοεμ. 1981) Περί επεκτάσεως των διατάξεων του άρθρ. 28 του Νόμ. 588/77. Έχοντας υπόψη: 1.Τις διατάξεις του άρθρ. 28 του Νόμ. 588/77 «περί οργανώσεως των αστικών συγκοινωνιών πρωτευούσης και άλλων τινών διατάξεων». 2.Την αριθ. 1450 από 11.12.1980 απόφαση της Οικονομικής εξ Υπουργών Επιτροπής «περί αντικαταστάσεως των εντεταγμένων στα ΚΤΕΛ παλαιών λεωφορείων με άλλα μεταχειρισμένα». 3.Την ανάγκη επεκτάσεως του μέτρου της ατελούς εισαγωγής και για έτοιμα λεωφορεία εισαγόμενα εκ του εξωτερικού, σύμφωνα με την αναφερομένη στην προηγούμενη περίπτωση απόφαση της Οικονομικής εξ Υπουργών επιτροπής, αποφασίζουμε: 1.Επεκτείνουμε τις διατάξεις του άρθρ. 28 του Νόμ. 588/1977 και επί των εισαγομένων εκ του εξωτερικού ετοίμων λεωφορείων, τα οποία θα χρησιμοποιηθούν για την αντικατάσταση παλαιών λεωφορείων εντεταγμένων, στις αστικές και υπεραστικές γραμμές ΚΤΕΛ νήσων, πλην εκείνων που είναι συνδεδεμένες με την ξηρά δια γεφύρας. 2.Μέχρι νομοθετικής ρυθμίσεως του θέματος θα εφαρμόζεται το μέτρο της προηγουμένης παραγράφου από τις αρμόδιες τελωνειακές αρχές με προσωπική εγγύηση των ιδιοκτητών των εισαχθησομένων λεωφορείων. Κυρώθηκε και έχει ισχύ νόμου από το εδαφ. β΄ της παρ. 7β άρθρ. 46 Νομ. 1473/84 ΦΕΚ Α΄ 127 (τομ. 27, σελ. 196,361). 21.Ζ.β.42-43 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 